### Beslutningstema

I denne sag orienteres udvalget om undersøgelsen og den videre proces for Fælles Kassererservice til foreninger i Tønder Kommune.

### Historik

Den 11. marts 2025 godkendte Kultur- og Fritidsudvalget kommissorium og procesplan for Fælles kassererservice til foreninger i Tønder Kommune. Kommissoriet og procesplan blev videresendt til orientering i Sundhedsudvalget, Socialudvalget og Klima-, Vækst- og Udviklingsudvalget i april 2025.

Den 4. juni 2025 blev Kultur- og Fritidsudvalget orienteret om status på Fælles kassererservice til foreninger i Tønder Kommune.

### Sagsfremstilling

Jævnfør kommissorium og procesplan har forvaltningen gennemført en spørgeskemaundersøgelse blandt alle forvaltningens registrerede foreninger i Tønder Kommune samt fokusgruppeinterview blandt interesserede foreninger. På baggrund af undersøgelsen er der udarbejdet en rapport. Se bilag.

Forvaltningen fremlægger undersøgelsens resultater vedrørende Fælles kassererservice til foreninger i Tønder Kommune.

Forvaltningen foreslår følgende på baggrund af undersøgelsens resultater:

At den samme eller lignende undersøgelse gennemføres om et år, og at forvaltningen i den mellemliggende periode undersøger mulige administrative systemer, som kan understøtte kasserer-opgaver.

### Indstilling Vicekommunaldirektøren indstiller,

at forvaltningens forslag godkendes, og

at rapporten videresendes til orientering til Sundhedsudvalget, Socialudvalget og Klima-, Vækst- og Udviklingsudvalget.

**Beslutning fra Kultur- og Fritidsudvalget den 13. november 2025, pkt. 3:**

Indstillingen godkendt og forvaltningen undersøger om der er foreninger der ønsker at deltage i et pilotprojekt.

### Beslutning

Orienteringen taget til efterretning.

Udvalget ønsker, at processen fremskyndes.